stanford-oval/wikipedia huggingface dataset:
ดาบพิฆาตอสูร
รูปแบบสื่อ > อนิเมะ

โทรทัศน์ซีรีส์อนิเมะ ถูกดัดแปลงโดยสตูดีโอยูโฟเทเบิล (Ufotable) ถูกประกาศในการตีพิมพ์ครั้งที่ 27 ของโชเน็งจัมป์รายสัปดาห์ ในวันที่ 4 มิถุนายน พ.ศ. 2561 ซีรีส์อนิเมะได้ออกอากาศเมื่อวันที่ 6 เมษายน - 28 กันยายน พ.ศ. 2559 ออกอากาศในช่อง โตเกียว เอ็มเอ็กซ์, กุนมะทีวี (GTV), โทชิกิทีวี (GYT), สถานีโทรทัศน์นิปปอนบีเอส (BS11) และช่องโทรทัศน์อื่น ๆ ของประเทศญี่ปุ่น อนิเมะเรื่องนี้กำกับโดย โซะโตะซากิ ฮารุโอะ กับสคริปต์เรื่องราวโดยทีมงานยูโฟเทเบิล ผู้ประพันธ์เพลงประกอบเรื่องอนิเมะคือ คะจิอุระ ยูกิ และชีอีนะ โก และดีไซน์ตัวละครคือ มัตสึชิมะ อะคิระ โปรดิวเซอร์คือ คนโดะ ฮิคะรุ ในเพลงเปิดประกอบเรื่องคือเพลง กุเรนเกะ (ญี่ปุ่น: 紅蓮華; โรมาจิ: Gurenge แปล: ดอกบัวสีแดง) ศิลปินโดย ลิซ่า (โอะริเบะ ริซะ) ในขณะช่วงเพลงประกอบจบในเรื่องคือ ฟอร์มดิเอจ (อังกฤษ: Form the edge) ศิลปินโดยฟิคชั่นจังค์ชั่น (FictionJunction) ร้องคู่กับลิซ่า ในเพลงจบของเรื่องสำหรับตอนที่ 19 คือ คามะโดะ ทันจิโร่ โนะ อุตะ (ญี่ปุ่น: 竈門炭治郎のうた; โรมาจิ: Kamado Tanjirō no Uta แปล: บทเพลงของคามาโดะ ทันจิโร่) ศิลปินโดย ชีอินะ โก พร้อมเนื้อเรื่องโดย นะคะกะวะ นามิ ซีรีส์อนิเมะนี้มี 26 ตอน อนิเพล็กซ์ออฟอเมริกา (Aniplex of America) ได้รับประกาศใบอนุญาตลิขสิทธิ์เพื่อซื้อลิขสิทธิ์อนิเมะเรื่องนี้ ได้รับการสตรีมบน ครันชี่โรล, ฮูลู และฟูนิเมชั่นนาว อนิเมะแล็บได้แคสท์อนิเมะเรื่องนี้ในประเทศออสเตรเลียและนิวซิแลนด์ ในประเทศไทย มีมิวส์ คอมมิวนิเคชันเป็นผู้ถือลิขสิทธิ์หลัก ออกอากาศฉบับตอนซีรีส์ในหลายช่องทางหลัก อาทิ ทรูไอดี เอไอเอส เพลย์ เน็ตฟลิกซ์ ดิสนีย์+ ฮอตสตาร์ แอมะซอน ไพร์ม วิดีโอ และทางช่องการ์ตูนคลับ ทั้งนี้การ์ตูนคลับยังเป็นผู้ถือลิขสิทธิ์ซีรีส์สำหรับการออกอากาศผ่านช่องทางฟรีทีวีในประเทศไทยอีกด้วย
ในส่วนของฤดูกาลที่ 2 (ภาคศึกรถไฟสู่นิรันดร์ และภาคย่านเริงรมย์) ฤดูกาลที่ 3 (ภาคหมู่บ้านช่างตีดาบ) และฤดูกาลที่ 4 (ภาคการสั่งสอนของเสาหลัก) มิวส์ คอมมิวนิเคชัน ยังคงเป็นผู้ถือลิขสิทธิ์หลักสำหรับการออกอากาศทางช่องทางออนไลน์หลากหลายช่องทาง อาทิ เน็ตฟลิกซ์ ทรูไอดี วิว อ้ายฉีอี้ วีทีวี ปิลิปิลิ ป๊อปส์ และแอมะซอน ไพร์ม วิดีโอ โดยการ์ตูนคลับเป็นผู้จัดทำเสียงพากย์ภาษาไทยให้กับทางมิวส์
รูปแบบสื่อ > อนิเมะ > ภาพยนตร์อนิเมะ

ในวันที่ 28 กันยายน พ.ศ. 2562 ตามออกอากาศตอนที่ 26 ทันที ต่อมาได้ประกาศภาพยนตร์อนิเมะชื่อว่า ดาบพิฆาตอสูร เดอะมูฟวี่: ศึกรถไฟสู่นิรันดร์ (ญี่ปุ่น: 鬼滅の刃 無限列車編; โรมาจิ: Kimetsu no Yaiba: Mugen Ressha-hen) พร้อมกับทีมงานและใช้บทบาทของตน ภาพยนตร์นี้จะเป็นภาคต่อโดยตรงของซีรีส์อนิเมะซึ่งอิงกับบท "ศึกรถไฟสู่นิรันดร์" จากหนังสือซีรีส์มังงะ ในวันที่ 10 เมษายน พ.ศ. 2563 ได้ประกาศภาพยนตร์อนิเมะนี้จะออกเปิดตัวทั้งในระบบปกติและระบบไอแมกซ์ในประเทศญี่ปุ่นเมื่อ 16 ตุลาคม พ.ศ. 2563 โดยอนิเพล็กซ์และโตโฮ ในประเทศไทย เอ็ม พิคเจอร์ เป็นผู้ถือลิขสิทธ์การแพร่ภาพในโรงภาพยนตร์ โดยเปิดตัวรอบพิเศษในโรงภาพยนตร์กรุงเทพไอแมกซ์ 6 สาขา และโรงภาพยนตร์เอสเอฟ ซีเนม่าสาขาที่ร่วมรายการในวันที่ 3 ธันวาคม พ.ศ. 2563 ก่อนเข้าฉายในโรงภาพยนตร์ระบบปกติทั่วประเทศในวันที่ 9 ธันวาคม พ.ศ. 2563 โดยทำรายได้ในวันเปิดตัว 7.68 ล้านบาท ทำลายสถิติของภาพยนตร์ สแตนด์บายมี โดราเอมอน เพื่อนกันตลอดไป (5.4 ล้านบาท), วันพีซ สแตมปีด (5.37 ล้านบาท), รวมถึง หลับตาฝัน ถึงชื่อเธอ (3.41 ล้านบาท) ขึ้นเป็นภาพยนตร์แอนิเมชันจากประเทศญี่ปุ่นที่ทำรายได้สูงสุดในวันเปิดตัวในไทย และยังทำลายสถิติของภาพยนตร์ เทเน็ท ขึ้นเป็นภาพยนตร์ระบบไอแมกซ์ 2 มิติที่ทำรายได้เปิดตัวสูงสุดใน พ.ศ. 2563 และ เป็นภาพยนตร์ระบบไอแมกซ์ที่ทำรายได้เปิดตัวเป็นอันดับสองใน พ.ศ. 2563 รองจาก มู่หลาน
ต่อมาในเดือนธันวาคม พ.ศ. 2565 ได้มีการประกาศเวิลด์ทัวร์ครั้งแรกของดาบพิฆาตอสูร สู่หมู่บ้านช่างตีดาบ เพื่อสอดรับกับการฉายซีรีส์ฤดูกาลที่ 3 ในเดือนเมษายน พ.ศ. 2566 ภาพยนตร์ดังกล่าวไม่เหมือนกับภาพยนตร์ ศึกรถไฟสู่นิรันดร์ ที่เป็นการนำเนื้อเรื่องจากต้นฉบับมาทำเป็นภาพยนตร์ก่อนดัดแปลงเป็นทีวีซีรีส์ในองค์แรกของฤดูกาลที่ 2 แต่เป็นการนำทีวีซีรีส์มารวบเป็นภาพยนตร์ความยาว 110 นาที ประกอบด้วย 2 ตอนสุดท้ายของภาคย่านเริงรมย์ รวมกับตอนที่ 1 ของภาคหมู่บ้านช่างตีดาบ ภาพยนตร์ดังกล่าวเข้าฉายในประเทศญี่ปุ่นวันที่ 3 กุมภาพันธ์ พ.ศ. 2566 โดยในประเทศไทย มิวส์ คอมมิวนิเคชัน และ เอ็ม พิคเจอร์ เป็นผู้ถือลิขสิทธ์การแพร่ภาพในโรงภาพยนตร์ โดยออกฉายในประเทศไทยวันที่ 23 กุมภาพันธ์ พ.ศ. 2566
ในเดือนธันวาคม พ.ศ. 2566 ได้มีการประกาศเวิลด์ทัวร์ครั้งที่สองในชื่อ ปาฏิหารย์แห่งสายสัมพันธ์ สู่การสั่งสอนของเสาหลัก เพื่อสอดรับกับการฉายซีรีส์ฤดูกาลที่ 4 ในเดือนเมษายน พ.ศ. 2567 ภาพยนตร์ดังกล่าวยังคงเป็นการนำทีวีซีรีส์มารวบเป็นภาพยนตร์ ประกอบด้วยตอนสุดท้ายของภาคหมู่บ้านช่างตีดาบ รวมกับตอนที่ 1 ของภาคการสั่งสอนของเสาหลัก ภาพยนตร์ดังกล่าวเข้าฉายในประเทศญี่ปุ่นวันที่ 2 กุมภาพันธ์ พ.ศ. 2567 ในประเทศไทย มิวส์ คอมมิวนิเคชัน เป็นผู้ถือลิขสิทธ์การแพร่ภาพในโรงภาพยนตร์ และให้ไฟว์สตาร์โปรดักชั่นเป็นผู้จัดจำหน่ายภาพยนตร์ โดยออกฉายในประเทศไทยวันที่ 29 กุมภาพันธ์ พ.ศ. 2567
และในเดือนมิถุนายน พ.ศ. 2567 หลังจากการออกอากาศในตอนที่ 7 ของภาคการสั่งสอนของเสาหลักจบลงแบบทันที อะนิเพล็กซ์ได้มีการประกาศภาคสุดท้ายของซีรีส์ ศึกปราสาทไร้ขอบเขต จะถูกนำไปทำเป็นภาพยนตร์ไตรภาค โดยภาคแรกจากไตรภาคมีกำหนดฉายพร้อมกันทั่วโลกในปี พ.ศ. 2568 โดยในประเทศไทยโคลอมเบีย พิคเจอร์ ประเทศไทย (โซนี่ พิคเจอร์ ประเทศไทย) ในนามของครันซ์ชีโรล เป็นผู้ถือลิขสิทธิ์ภาพยนตร์ตรงจากอะนิเพล็กซ์
รูปแบบสื่อ > วิดีโอเกม

เกมมือถือชื่อว่า ดาบพิฆาตอสูร: ใบมีดดาบแห่งกลิ่นเลือด (ญี่ปุ่น: 鬼滅の刃 血風剣戟ロワイアル; โรมาจิ: Kimetsu no Yaiba: Keppū Kengeki Royale) ได้ประกาศและปล่อยตัวเกมเมื่อปี พ.ศ. 2563 โดยสำนักพิมพ์อนิเพล็กซ์ พร้อมกับผู้พัฒนาโดยบริษัทอนิเพล็กซ์ สาขาควาโทรเอ (Quatro A) วิดีโอเกมนี้เผยแพร่โดยอนิเพล็กซ์และพัฒนาโดยคิวเบอร์คอนเน็คต์ทู (Cuberconnect2) ชื่อวิดีโอเกมว่า ดาบพิฆาตอสูร: สายลมเลือดแห่งระบำเทพอัคคี (ญี่ปุ่น: 鬼滅の刃 ヒノカミ血風譚; โรมาจิ: Kimetsu no Yaiba: Hinokami Chifūtan) สำหรับเพลย์สเตชัน 4 ได้มีการประกาศว่าจะปล่อยวิดีโอเกมนี้เมื่อปี พ.ศ. 2564
รูปแบบสื่อ > อื่น ๆ

แฟนบุ๊คของดาบพิฆาตอสูรได้ปล่อยตัวในเดือนกรกฎาคม พ.ศ. 2562 มีข้อมูลพื้นหลังในหลาย ๆ ตัวละครจากซีรีส์การ์ตูน
ภาพรวมอนิเมะ

| ปี | ปี | จำนวนตอน | จำนวนตอน | วันที่ออกอากาศ> วันแรก | วันที่ออกอากาศ> วันสุดท้าย | วันที่ออกอากาศ> เครือข่าย |
| --- | --- | --- | --- | --- | --- | --- |
|  | 1 | 26 | 26 | 6 เมษายน ค.ศ. 2019 (2019-04-06) | 28 กันยายน ค.ศ. 2019 (2019-09-28) | โตเกียวเอ็มเอ็กซ์ |
|  | 2 | 18 | 7 | 10 ตุลาคม ค.ศ. 2021 (2021-10-10) | 28 พฤศจิกายน ค.ศ. 2021 (2021-11-28) | ฟูจิทีวี |
|  | 2 | 18 | 11 | 5 ธันวาคม ค.ศ. 2021 (2021-12-05) | 13 กุมภาพันธ์ ค.ศ. 2022 (2022-02-13) | ฟูจิทีวี |
|  | 3 | 11 | 11 | 9 เมษายน ค.ศ. 2023 (2023-04-09) | 18 มิถุนายน ค.ศ. 2023 (2023-06-18) | ฟูจิทีวี |
รายชื่อตอน > ซีซั่น 1: การเดินทางของคามาโดะ ทันจิโร่ (2019)

| ตอนที่ | ชื่อไทย / ชื่ออังกฤษ ชื่อตามต้นฉบับของญี่ปุ่น |  ออกอากาศ |  ออกอากาศ ช่อง 9 MCOT HD |
| --- | --- | --- | --- |

| 1 | "ความโหดร้าย"  / "Cruelty"  (残酷)  | 6 เมษายน 2019 | 6 มีนาคม 2022 |

| 2 | "ผู้ฝึกสอน อุโรโคดากิ ซาคอนจิ"  / "Trainer Sakonji Urokodaki"  (育手・鱗滝左近次)  | 13 เมษายน 2019 | 13 มีนาคม 2022 |

| 3 | "ซาบิโตะ กับ มาโคโมะ"  / "Sabito and Makomo"  (錆兎と真菰)  | 20 เมษายน 2019 | 20 มีนาคม 2022 |

| 4 | "สอบคัดเลือกรอบสุดท้าย"  / "Final Selection"  (最終選別)  | 27 เมษายน 2019 | 27 มีนาคม 2022 |

| 5 | "เหล็กกล้าของตนเอง"  / "My Own Steel"  (己の鋼)  | 4 พฤษภาคม 2019 | 3 เมษายน 2022 |

| 6 | "นักดาบผู้เดินทางไปพร้อมอสูร"  / "Swordsman Accompanying a Demon"  (鬼を連れた剣士)  | 11 พฤษภาคม 2019 | 10 เมษายน 2022 |

| 7 | "คิบุตสึจิ มุซัน"  / "Muzan Kibutsuji"  (鬼舞辻 無慘)  | 18 พฤษภาคม 2019 | 17 เมษายน 2022 |

| 8 | "กลิ่นหอมโลหิตมายา"  / "The Smell of Enchanting Blood"  (幻惑の血の香り)  | 25 พฤษภาคม 2019 | 24 เมษายน 2022 |

| 9 | "อสูรเทมาริและอสูรลูกศร"  / "Temari Demon and Arrow Demon"  (手毬鬼と矢印鬼)  | 1 มิถุนายน 2019 | 1 พฤษภาคม 2022 |

| 10 | "อยู่ด้วยกันตลอดไป"  / "Together Forever"  (ずっと一緒にいる)  | 8 มิถุนายน 2019 | 8 พฤษภาคม 2022 |

| 11 | "คฤหาสน์กลองสึซึมิ"  / "Tsuzumi Mansion"  (鼓の屋敷)  | 15 มิถุนายน 2019 | 15 พฤษภาคม 2022 |

| 12 | "หมูป่าสยายเขี้ยว, เซนอิตสึหลับไหล"  / "The Boar Bares its Fangs, Zenitsu Sleeps"  (猪は牙を剥き、善逸は眠る)  | 22 มิถุนายน 2019 | 22 พฤษภาคม 2022 |

| 13 | "สิ่งที่สำคัญยิ่งกว่าชีวิต"  / "Something More Important Than Life"  (命より大事なもの)  | 29 มิถุนายน 2019 | 29 พฤษภาคม 2022 |

| 14 | "บ้านที่มีตรารูปดอกฟูจิ"  / "The House with the Wisteria Family Crest"  (藤の花の家紋の家)  | 6 กรกฎาคม 2019 | 5 มิถุนายน 2022 |

| 15 | "ภูเขานาตากุโมะ"  / "Mount Natagumo"  (那多蜘蛛山)  | 13 กรกฎาคม 2019 | 12 มิถุนายน 2022 |

| 16 | "ผลักดันใครสักคนที่ไม่ใช่ตัวเอง"  / "Letting Someone Else Go First"  (自分ではない誰かを前へ)  | 20 กรกฎาคม 2019 | 19 มิถุนายน 2022 |

| 17 | "จงชำนาญแม้เพียงสิ่งเดียว"  / "You Must Master a Single Thing"  (一つのこと極め抜け)  | 27 กรกฎาคม 2019 | 26 มิถุนายน 2022 |

| 18 | "ความสัมพันธ์จอมปลอม"  / "A Forged Bond"  (偽物の絆)  | 3 สิงหาคม 2019 | 3 กรกฎาคม 2022 |

| 19 | "เทพสุริยะ"  / "Hinokami"  (ヒノカミ)  | 10 สิงหาคม 2019 | 10 กรกฎาคม 2022 |

| 20 | "ครอบครัวต่างที่มา"  / "Pretend Family"  (寄せ集めの家族)  | 17 สิงหาคม 2019 | 17 กรกฎาคม 2022 |

| 21 | "ฝ่าฝืนกฎหน่วย"  / "Against Corps Rules"  (隊律違反)  | 24 สิงหาคม 2019 | 24 กรกฎาคม 2022 |

| 22 | "นายเหนือหัว"  / "Master of the Mansion"  (お館様)  | 31 สิงหาคม 2019 | 31 กรกฎาคม 2022 |

| 23 | "การประชุมเสาหลัก"  / "Hashira Meeting"  (柱合会議)  | 7 กันยายน 2019 | 7 สิงหาคม 2022 |

| 24 | "การฝึกเพื่อฟื้นฟูสมรรถภาพ"  / "Rehabilitation Training"  (機能回復訓練)  | 14 กันยายน 2019 | 14 สิงหาคม 2022 |

| 25 | "ผู้สืบทอด ซึยูริ คานาโอะ"  / "Tsuguko, Kanao Tsuyuri"  (継ぐ子 栗花落カナヲ)  | 21 กันยายน 2019 | 21 สิงหาคม 2022 |

| 26 | "ภารกิจครั้งใหม่"  / "New Mission"  (新たなる任務)  | 28 กันยายน 2019 | 28 สิงหาคม 2022 |
รายชื่อตอน > ซีซั่น 2 : ศึกรถไฟสู่นิรันดร์ / ย่านเริงรมย์ (2021-2022)

| ตอนที่> ศึกรถไฟสู่นิรันดร์ | ชื่อไทย / ชื่ออังกฤษ ชื่อตามต้นฉบับของญี่ปุ่น> ศึกรถไฟสู่นิรันดร์ |  ออกอากาศ> ศึกรถไฟสู่นิรันดร์ |
| --- | --- | --- |

| 1 | "เสาหลักเพลิง เร็นโงคุ เคียวจูโร่"  / "Flame Hashira Kyojuro Rengoku"  (炎柱・煉󠄁獄杏寿郎)  | 10 ตุลาคม 2021 |

| 2 | "สู่ห้วงนิทรา"  / "Deep Sleep"  (深い眠り)  | 17 ตุลาคม 2021 |

| 3 | "หากเป็นความจริง"  / "Should Have Been"  (本当なら)  | 24 ตุลาคม 2021 |

| 4 | "เหยียดหยาม"  / "Insult"  (侮辱)  | 7 พฤศจิกายน 2021 |

| 5 | "เดินหน้า!"  / "Move Forward!"  (前へ！)  | 14 พฤศจิกายน 2021 |

| 6 | "อาคาสะ"  / "Akaza"  (猗窩座)  | 21 พฤศจิกายน 2021 |

| 7 | "จงเผาผลาญจิตใจ"  / "Set Your Heart Ablaze"  (心を燃やせ)  | 28 พฤศจิกายน 2021 |
ย่านเริงรมย์

| 8 | "เสาหลักเสียง อุซุย เท็นเง็น"  / "Sound Hashira Tengen Uzui"  (音柱・宇髄天元)  | 5 ธันวาคม 2021 |

| 9 | "สอดแนมย่านเริงรมย์"  / "Infiltrating the Entertainment District"  (遊郭潜入)  | 12 ธันวาคม 2021 |

| 10 | "ใครกัน?"  / "What Are You?"  (何者？)  | 19 ธันวาคม 2021 |

| 11 | "ราตรีนี้"  / "Tonight"  (今夜)  | 26 ธันวาคม 2021 |

| 12 | "มาลุยกันแบบอลังการไปเลย!!"  / "Things Are Gonna Get Real Flashy!!"  (ド派手に行くぜ‼)  | 2 มกราคม 2022 |

| 13 | "ความทรงจำที่สั่งสม"  / "Layered Memories"  (重なる記憶)  | 9 มกราคม 2022 |

| 14 | "เปลี่ยนรูปลักษณ์"  / "Transformation"  (変貌)  | 16 มกราคม 2022 |

| 15 | "รวมพล"  / "Gathering"  (集結)  | 23 มกราคม 2022 |

| 16 | "ถ้าหากโค่นอสูรข้างขึ้นได้"  / "Defeating an Upper Rank Demon"  (上弦の鬼を倒したら)  | 30 มกราคม 2022 |

| 17 | "ไม่ยอมแพ้เด็ดขาด"  / "Never Give Up"  (絶対諦めない)  | 6 กุมภาพันธ์ 2022 |

| 18 | "ไม่ว่าจะเกิดใหม่กี่ภพกี่ชาติ"  / "No Matter How Many Lives"  (何度生まれ変わっても)  | 13 กุมภาพันธ์ 2022 |
รายชื่อตอน > ซีซั่น 3 : หมู่บ้านช่างตีดาบ (2023)

| ตอนที่> หมู่บ้านช่างตีดาบ | ชื่อไทย / ชื่ออังกฤษ ชื่อตามต้นฉบับของญี่ปุ่น> หมู่บ้านช่างตีดาบ |  ออกอากาศ> หมู่บ้านช่างตีดาบ |
| --- | --- | --- |

| 1 | "ความฝันของใครบางคน"  / "Someone's Dream"  (誰かの夢)  | 9 เมษายน 2023 |

| 2 | "โยริอิจิรุ่น 0"  / "Yoriichi Type Zero"  (縁壱零式)  | 16 เมษายน 2023 |

| 3 | "ดาบที่มีอายุมากกว่า 300 ปี"  / "A Sword from Over 300 Years Ago"  (300年以上前の刀)  | 23 เมษายน 2023 |

| 4 | "ขอบคุณนะ โทคิโทวคุง"  / "Thank You, Tokito"  (時透君ありがとう)  | 30 เมษายน 2023 |

| 5 | "ดาบสีชาด"  / "Bright Red Sword"  (赫刀)  | 7 พฤษภาคม 2023 |

| 6 | "ไม่ใช่ว่าจะเป็นเสาหลักหรือไง?"  / "Aren't You Going to Become a Hashira?"  (柱になるんじゃないのか！)  | 14 พฤษภาคม 2023 |

| 7 | "คนชั่วช้าสามานย์"  / "Awful Villain"  (極悪人)  | 21 พฤษภาคม 2023 |

| 8 | "อักษร "มุ" ของมุอิจิโร่"  / "The Mu in Muichiro"  (無一郎の無)  | 28 พฤษภาคม 2023 |

| 9 | "เสาหลักหมอก โทคิโทว มุอิจิโร่"  / "Mist Hashira Muichiro Tokito"  (霞柱・時透無一郎)  | 4 มิถุนายน 2023 |

| 10 | "เสาหลักความรัก คันโรจิ มิตสึริ"  / "Love Hashira Mitsuri Kanroji"  (恋柱・甘露寺蜜璃)  | 11 มิถุนายน 2023 |

| 11 | "สายสัมพันธ์ที่เชื่อมถึงกัน เมื่อยามฟ้าสลัว และเช้าที่สดใส"  / "A Connected Bond: Daybreak and First Light"  (繋いだ絆 彼は誰時 朝ぼらけ)  | 18 มิถุนายน 2023 |
รายชื่อตอน > ซีซั่น 4 : การสั่งสอนของเสาหลัก (2024)

| ตอนที่> การสั่งสอนของเสาหลัก | ชื่อไทย / ชื่ออังกฤษ ชื่อตามต้นฉบับของญี่ปุ่น> การสั่งสอนของเสาหลัก |  ออกอากาศ> การสั่งสอนของเสาหลัก |
| --- | --- | --- |

| 1 | "เพื่อโค่น คิบุซึจิ มุซัน"  / "To Defeat Muzan Kibutsuji"  (鬼舞辻󠄀無惨を倒すために)  | 12 พฤษภาคม 2024 |

| 2 | "ความเจ็บปวดของเสาหลักวารี โทมิโอกะ กิยู"  / "Water Hashira Giyu Tomioka's Pain"  (水柱・冨岡義勇の痛み)  | 19 พฤษภคม 2024 |

| 3 | "ทันจิโร่หายสนิท!! พร้อมรับการสั่งสอนของเสาหลัก"  / "Fully Recovered Tanjiro Joins the Hashira Training!!"  (炭治郎全快‼ 柱稽古大参加)  | 26 พฤษภาคม 2024 |

| 4 | "ทำให้มีรอยยิ้ม"  / "To Bring a Smile to One's Face"  (笑顔になれる)  | 2 มิถุนายน 2024 |

| 5 | "จนกว่าจะกลืนกินอสูร"  / "I Even Ate Demons"  (鬼を喰ってまで)  | 9 มิถุนายน 2024 |

| 6 | "ยอดฝีมือแห่งหน่วยพิฆาตอสูร"  / "The Strongest of the Demon Slayer Corps"  (鬼殺隊最強)  | 16 มิถุนายน 2024 |

| 7 | "เสาหลักหินผา ฮิเมจิมะ เกียวเม"  / "Stone Hashira Gyomei Himejima"  (岩柱・悲鳴嶼行冥)  | 23 มิถุนายน 2024 |

| 8 | "เสาหลักรวมพล"  / "The Hashira Unite"  (柱・結集)  | 30 มิถุนายน 2024 |
นิวกินีของเยอรมนี

อาณานิคมของเยอรมนีในนิวกินีตะวันออกเฉียงเหนือ ค.ศ. 1884–1914
หนังสือเดินทางนิวกินี ค.ศ. 1907 ที่ลงนามโดยอัลแบร์ท ฮาล ผู้ว่าราชการนิวกินีของเยอรมนี
นิวกินีของเยอรมนี (เยอรมัน: Deutsch-Neuguinea) เป็นอาณานิคมแห่งแรกของจักรวรรดิอาณานิคมเยอรมัน ประกอบด้วยพื้นที่ทางตะวันออกเฉียงเหนือของเกาะนิวกินีและหมู่เกาะใกล้เคียง อาณานิคมส่วนแผ่นดินใหญ่ที่ชื่อว่า "ไคเซอร์-วิลเฮ็ลมส์ลันท์" (Kaiser-Wilhelmsland) มีสถานะเป็นรัฐในอารักขาตั้งแต่ ค.ศ. 1884 แล้วจึงมีการผนวกรวมหมู่เกาะอื่นตามมาภายหลัง โดยใน ค.ศ. 1885 กลุ่มเกาะบิสมาร์ก (นิวบริเตน นิวไอร์แลนด์ และหมู่เกาะขนาดเล็กจำนวนมาก) และหมู่เกาะโซโลมอนเหนือได้ประกาศจัดตั้งเป็นรัฐในอารักขาของเยอรมนี ต่อมาใน ค.ศ. 1899 เยอรมนีได้ซื้อหมู่เกาะแคโรไลน์ ปาเลา และหมู่เกาะมาเรียนา (ยกเว้นกวม) จากสเปน หลังจากนั้นใน ค.ศ. 1906 นิวกินีของเยอรมนีจึงได้รวมรัฐในอารักขาหมู่เกาะมาร์แชลล์เข้ามาเป็นส่วนหนึ่งจากที่ก่อนหน้านี้แยกขาดจากกัน ซึ่งรวมถึงนาอูรูด้วย ส่วนซามัวของเยอรมนีที่แม้ว่าจะเป็นส่วนหนึ่งของจักรวรรดิอาณานิคมเยอรมัน แต่ก็มิใช่ส่วนหนึ่งของนิวกินีของเยอรมนีแต่อย่างใด
หลังการอุบัติขึ้นของสงครามโลกครั้งที่หนึ่งเมื่อ ค.ศ. 1914 กองทัพออสเตรเลียเข้ายึดครองไคเซอร์-วิลเฮ็ลมส์ลันท์และหมู่เกาะข้างเคียง ขณะที่ญี่ปุ่นเข้ายึดครองดินแดนส่วนใหญ่ที่เหลืออยู่ของเยอรมนีในแปซิฟิก โดยในปัจจุบัน นิวกินีของเยอรมนีแผ่นดินใหญ่ (Kaiser-Wilhelmsland), กลุ่มเกาะบิสมาร์ก, และหมู่เกาะโซโลมอนเหนือเป็นส่วนหนึ่งของประเทศปาปัวนิวกินี ส่วนหมู่เกาะนอร์เทิร์นมาเรียนากลายเป็นดินแดนที่มิได้ปกครองโดยระบบเทศบาลของสหรัฐ และหมู่เกาะแคโรไลน์ (ในฐานะสหพันธรัฐไมโครนีเชีย) หมู่เกาะมาร์แชลล์ นาอูรู และปาเลา กลายเป็นประเทศเอกราช
ในช่วงอาณานิคม หมู่เกาะทางตะวันออกของไคเซอร์-วิลเฮ็ลมส์ลันท์ได้รับการเปลี่ยนชื่อเป็นกลุ่มเกาะบิสมาร์ก (เดิมชื่อ "กลุ่มเกาะนิวบริแทนเนีย") และสองหมู่เกาะที่ใหญ่ที่สุดได้รับการเปลี่ยนชื่อเป็น "น็อยพ็อมเมิร์น" (Neupommern; 'พอเมอเรเนียใหม่' ปัจจุบันคือนิวบริเตน) และ "น็อยเมคเลินบวร์ค" (Neumecklenburg; 'เมคเลินบวร์คใหม่' ปัจจุบันคือเกาะนิวไอร์แลนด์) อย่างไรก็ตาม เนื่องจากการเข้าถึงทางน้ำ เกาะรอบนอกเหล่านี้จึงเป็นส่วนหนึ่งของพื้นที่ที่มีศักยภาพทางเศรษฐกิจมากที่สุดและปัจจุบันก็ยังคงเป็นเช่นนี้อยู่
มีการก่อตั้ง "รัฐในอารักขาแปซิฟิกของจักรวรรดิเยอรมัน" ในหมู่เกาะของเยอรมนีในแปซิฟิกตะวันตก (ยกเว้นซามัวของเยอรมนี) ซึ่งอยู่ภายใต้การบริหารของนิวกินีของเยอรมนี เช่นเดียวกับกลุ่มเกาะบิสมาร์ก (นิวบริเตน นิวไอร์แลนด์ และหมู่เกาะขนาดเล็กจำนวนมาก), หมู่เกาะโซโลมอนเหนือ (บูกา บูเกนวิลล์ และหมู่เกาะขนาดเล็กจำนวนมาก), หมู่เกาะแคโรไลน์, ปาเลา, หมู่เกาะมาเรียนา (ยกเว้นกวม), หมู่เกาะมาร์แชลล์, และนาอูรู ทำให้นิวกินีของเยอรมนีครอบคลุมพื้นที่ทั้งหมด 249,500 ตารางกิโลเมตร (96,300 ตารางไมล์)
อาณาเขต

| อาณาเขต | ช่วงเวลา | พื้นที่ (โดยประมาณ) | ปัจจุบันเป็นส่วนหนึ่งของ |
| --- | --- | --- | --- |
| ไคเซอร์-วิลเฮ็ลมส์ลันท์ | 1884–1919 | 181,650 ตารางกิโลเมตร |  ปาปัวนิวกินี |
| กลุ่มเกาะบิสมาร์ก | 1899–1919 | 49,700 ตารางกิโลเมตร |  ปาปัวนิวกินี |
| เกาะบูกา | 1899–1919 | 492 ตารางกิโลเมตร |  ปาปัวนิวกินี |
| เกาะบูเกนวิลล์ | 1899–1919 | 9,318 ตารางกิโลเมตร |  ปาปัวนิวกินี |
| ปาเลา | 1899–1919 | 466 ตารางกิโลเมตร |  ปาเลา |
| หมู่เกาะแคโรไลน์ | 1899–1919 | 2150 ตารางกิโลเมตร |  ไมโครนีเชีย  ปาเลา |
| นาอูรู | 1906–1919 | 21 ตารางกิโลเมตร |  นาอูรู |
| หมู่เกาะมาเรียนา | 1899–1919 | 461 ตารางกิโลเมตร |  หมู่เกาะนอร์เทิร์นมาเรียนา |
| หมู่เกาะมาร์แชลล์ | 1906–1919 | 181 ตารางกิโลเมตร |  หมู่เกาะมาร์แชลล์ |
แหล่งข้อมูลอื่น

Archives of the German Colonial Society (ในภาษาเยอรมัน)
Deutsch-Neuguinea เก็บถาวร 27 กันยายน 2015 ที่ เวย์แบ็กแมชชีน
4°12′S 152°11′E﻿ / ﻿4.200°S 152.183°E﻿ / -4.200; 152.183
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ
คู่กรรม (ละครโทรทัศน์ พ.ศ. 2556)

ระวังสับสนกับ คู่กรรม (ภาพยนตร์ พ.ศ. 2556)
| คู่กรรม |
| --- | --- |
แนว: ดราม่า
เค้าโครงจาก: คู่กรรม
บทประพันธ์: ทมยันตี
บทละครโทรทัศน์: ปราณประมูล
กำกับโดย: สันต์ ศรีแก้วหล่อ
แสดงนำ: สุกฤษฎิ์ วิเศษแก้ว หนึ่งธิดา โสภณ นภัทร อินทร์ใจเอื้อ ปวีณา ชารีฟสกุล โฉมฉาย ฉัตรวิไล จุตินันท์ ภิรมย์ภักดี
ดนตรีแก่นเรื่องเปิด: "คู่กรรม" โดย สุกฤษฎิ์ วิเศษแก้ว, หนึ่งธิดา โสภณ
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
จำนวนตอน: 24
การผลิต
ควบคุมงานสร้าง: ถกลเกียรติ วีรวรรณ นิพนธ์ ผิวเณร
ความยาวตอน: 90 นาที
บริษัทผู้ผลิต: เดอะ วัน เอ็นเตอร์ไพรส์
ออกอากาศ
สถานีโทรทัศน์: ททบ.5 เอชดี
ออกอากาศ: 28 มกราคม 2556 (2556-01-28) – 16 เมษายน 2556 (2556-04-16)
คู่กรรม ถูกนำมาสร้างเป็นละครโทรทัศน์ไทยเป็นครั้งที่ 6 เมื่อปี 2556 ผลิตโดย เดอะ วัน เอ็นเตอร์ไพรส์ นำแสดงโดย สุกฤษฎิ์ วิเศษแก้ว, หนึ่งธิดา โสภณ, นภัทร อินทร์ใจเอื้อ, ภูริ หิรัญพฤกษ์, โอลิเวอร์ พูพาร์ท, ปวีณา ชารีฟสกุล, โฉมฉาย ฉัตรวิไล และ จุตินันท์ ภิรมย์ภักดี กำกับการแสดงโดย สันต์ ศรีแก้วหล่อ ออกอากาศทุกวันจันทร์-อังคาร ทางแอ็กซ์ แชนแนล เวลา 20.15 - 21.45 น. ออกอากาศตอนแรกเมื่อวันที่ 28 มกราคม พ.ศ. 2556 และตอนจบในวันที่ 16 เมษายน พ.ศ. 2556 ซึ่งเป็นช่วงคาบเกี่ยวกับการประชาสัมพันธ์และฉายภาพยนตร์ชื่อเดียวกันของเอ็ม เทอร์ตี้ไนน์ ทำให้เกิดการเปรียบเทียบระหว่างคู่กรรมทั้ง 2 เวอร์ชั่นจากผู้รับชม
นักแสดง

สุกฤษฎิ์ วิเศษแก้ว   รับบทเป็น   โกโบริ
หนึ่งธิดา โสภณ   รับบทเป็น   อังศุมาลิน
นภัทร อินทร์ใจเอื้อ   รับบทเป็น   วนัส
ปวีณา ชารีฟสกุล   รับบทเป็น   แม่อร
โฉมฉาย ฉัตรวิไล   รับบทเป็น   ยายศร
จุตินันท์ ภิรมย์ภักดี   รับบทเป็น   หลวงชลาสินธุราช
สรพงษ์ ชาตรี   รับบทเป็น   กำนันนุ่ม
สุพรรษา เนื่องภิรมย์   รับบทเป็น   แม่วัน
ภูริ หิรัญพฤกษ์ รับบทเป็น หมอทาเคดะ
อุดมพร คชหิรัญ   รับบทเป็น   หมอโยชิ
กลศ อัทธเสรี   รับบทเป็น   ตาผล
เกรียงไกร อุณหะนันท์   รับบทเป็น   ตาบัว
โอลิเวอร์ พูพาร์ท   รับบทเป็น   ร้อยโทไมเคิล วอร์เด้น
อัจฉราพรรณ ไพบูลย์สุวรรณ   รับบทเป็น   ยายเมี้ยน
เป็ด เชิญยิ้ม   รับบทเป็น   ตาแกละ
รอง เค้ามูลคดี รับบทเป็น เฮียเม้ง
กรุง ศรีวิไล   รับบทเป็น   หลวงพ่อ
ไปรมา รัชตะ   รับบทเป็น   คุณหญิงจิต ชลาสินธุ์
นิรุตติ์ ศิริจรรยา   รับบทเป็น   พลโท โทโมโยกิ
พงศ์สิรี บรรลือวงศ์ รับบทเป็น สารวัตรองอาจ
ศุภัคชญา สุขใบเย็น   รับบทเป็น   แมว
นักแสดง > นักแสดงรับเชิญ

อติรุจ กิตติพัฒนะ รับบทเป็น ม.ร.ว.วิชญะ
เจษฎ์พิพัฒ ติละพรพัฒน์ รับบทเป็น เสรีไทย
วราวุธ โพธิ์ยิ้ม รับบทเป็น เสรีไทย
กรวิทย์ สูงกิจบูลย์ รับบทเป็น นพ
วรรณรท สนธิไชย รับบทเป็น วรรณฤดี
พิยดา จุฑารัตนกุล
สินจัย เปล่งพานิช
เพลงประกอบละคร

คู่กรรม ร้องโดย สุกฤษฎิ์ วิเศษแก้ว, หนึ่งธิดา โสภณ
เกิดมาคู่กัน ร้องโดย สุกฤษฎิ์ วิเศษแก้ว
คำสัญญา ร้องโดย นภัทร อินทร์ใจเอื้อ
แหล่งข้อมูลอื่น

เรื่องย่อละคร "คู่กรรม"
ซอมบี้แลนด์ซากะ

| --- | --- |
ซอมบี้แลนด์ซากะ
ゾンビランドサガ (Zonbi Rando Saga)
ชื่อภาษาอังกฤษ: Zombie Land Saga
แนว: สุขนาฏกรรมสยองขวัญ
สร้างโดย: MAPPA, avex pictures, Cygames
อนิเมะโทรทัศน์
กำกับโดย: มูเนฮิสะ ซาไก
เขียนบทโดย: ชิเงรุ มูราโกชิ
ดนตรีโดย: ยาสุฮารุ ทากานาชิ Funta7
สตูดิโอ: MAPPA
ถือสิทธิ์โดย: Crunchyroll Funimation SA/SEA Medialink
เครือข่าย: AT-X, Tokyo MX, SUN, BS11, Saga TV, TVQ
ฉาย:  4 ตุลาคม พ.ศ. 2561  –  20 ธันวาคม พ.ศ. 2561
ตอน: 12 (รายชื่อตอน)
มังงะ
เขียนโดย: เมงูมุ โซรามิจิ
สำนักพิมพ์: Cygames
นิตยสาร: Cycomi
ตีพิมพ์ตั้งแต่: 8 ตุลาคม พ.ศ. 2561 – ปัจจุบัน
จำนวนเล่ม: 2
อนิเมะโทรทัศน์
ซอมบี้แลนด์ซากะ รีเวนจ์
กำกับโดย: มูเนฮิสะ ซาไก
เขียนบทโดย: ชิเงรุ มูราโกชิ
ดนตรีโดย: ยาสุฮารุ ทากานาชิ Funta7
สตูดิโอ: MAPPA
ถือสิทธิ์โดย: มิวส์ คอมมิวนิเคชัน
เครือข่าย: AT-X, Tokyo MX, SUN, TVQ, Saga TV, BS11
เครือข่ายภาษาอังกฤษ: มิวส์เอเชีย, มิวส์ไทยแลนด์, อ้ายฉีอี้, ปีลีปีลี, Viu
ฉาย:  8 เมษายน พ.ศ. 2564  –  24 มิถุนายน พ.ศ. 2564
ตอน: 12 (รายชื่อตอน)
มังงะ
Zombie Land Saga Gaiden: The First Zombie
วาดภาพโดย: คาซูมิ ฟูกางาวะ
สำนักพิมพ์: ชูเอชะ
นิตยสาร: Ultra Jump
กลุ่มเป้าหมาย: เซเน็ง
ตีพิมพ์ตั้งแต่: 19 พฤษภาคม พ.ศ. 2564 – ปัจจุบัน
ซอมบี้แลนด์ซากะ (ญี่ปุ่น: ゾンビランドサガ; โรมาจิ: Zonbi Rando Saga) เป็นซีรีส์อนิเมะโทรทัศน์ญี่ปุ่น ผลิตโดยสตูดิโอ MAPPA, Avex Pictures และ Cygames ออกอากาศในประเทศญี่ปุ่นระหว่างเดือนตุลาคมถึงธันวาคม พ.ศ. 2561 ฤดูกาลที่ 2 ชื่อเรื่องว่า ซอมบี้แลนด์ซากะ รีเวนจ์ เริ่มออกอากาศระหว่างเดือนเมษายนถึงมิถุนายน พ.ศ. 2564 ได้รับการดัดแปลงเป็นมังงะที่อิงตามเหตุการณ์ในอนิเมะอย่างหลวม ๆ เริ่มเผยแพร่ทางเว็บไซต์ Cycomi ของ Cygames เมื่อเดือนตุลาคม พ.ศ. 2561
เนื้อเรื่อง

ในปี ค.ศ. 2008 นักเรียนมัธยมปลายมินาโมโตะ ซากุระถูกรถบรรทุกชนเสียชีวิตกะทันหันในตอนเช้าของวันที่เธอวางแผนจะไปสมัครเป็นไอดอล สิบปีต่อมาซากุระพร้อมด้วยเด็กสาว "ในตำนาน" หกคนจากยุคสมัยต่าง ๆ ในประวัติศาสตร์ญี่ปุ่นได้รับการชุบชีวิตจนคืนชีพในฐานะซอมบี้โดยชายที่มีชื่อทัตสึมิ โคทาโร่ ผู้ซึ่งพยายามจะฟื้นฟูจังหวัดซากะ (ซางะ) ด้วยการรวมกลุ่มไอดอลซอมบี้ล้วนที่ใช้ชื่อกลุ่มว่า ฟรานชูชู
ตัวละคร > ฟรานชูชู

ฟรานชูชู (フランシュシュ, Furanshushu) เป็นกลุ่มไอดอลที่ก่อตั้งโดยทัตซึมิ โคทาโร่ ประกอบด้วยไอดอลในตำนานเจ็ดคนจากยุคสมัยที่แตกต่างกันที่โคทาโร่ชุบชีวิตให้ฟื้นคืนชีพในฐานะซอมบี้ โดยมีเป้าหมายที่จะฟื้นฟูธุรกิจไอดอลของจังหวัดซากะที่กำลังซบเซา กลุ่มไอดอลต้องแสดงโดยใช้นามแฝงและปกปิดสถานะซอมบี้ด้วยการแต่งหน้า
รายชื่อตอน > ซอมบี้แลนด์ซากะ

| ตอนที่  | ชื่อตอน  | ผู้กำกับ  | ผู้เขียนบท  | วันที่ออกอากาศครั้งแรก  |
| --- | --- | --- | --- | --- |
| 1 | "อรุณสวัสดิ์ ซากะ (ญี่ปุ่น: グッドモーニング SAGA; โรมาจิ:  Guddo Mōningu Saga)" | มูเนฮิซะ ซาไก, ทาเกชิ ซาโต | ชิเงรุ มูราโกชิ | 4 ตุลาคม พ.ศ. 2561 |
| 2 | "ฉันรักซากะฮิปฮอป (I♡HIPHOP SAGA)" | ทากาฟูมิ อิชิดะ | ชิเงรุ มูราโกชิ | 11 ตุลาคม พ.ศ. 2561 |
| 3 | "ซากะเป็นหรือตาย (DEAD OR LIVE SAGA)" | ทัตสึฟูมิ อิโต | ทากูยะ มาซูโมโตะ | 18 ตุลาคม พ.ศ. 2561 |
| 4 | "ซากะตายแบบอุ่น (ญี่ปุ่น: ウォーミング・デッド SAGA; โรมาจิ:  Wōmingu Deddo SAGA)" | ฮิซาโตชิ ชิมิซุ, ทาเกชิ ซาโต | ชิเงรุ มูราโกชิ | 25 ตุลาคม พ.ศ. 2561 |
| 5 | "นกสวยซากะในหัวใจคุณ (ญี่ปุ่น: 君の心にナイスバード SAGA; โรมาจิ:  Kimi no Kokoro ni Naisu Bādo SAGA)" | ทากาชิ ซาโต | ทากูยะ มิซูโมโตะ | 1 พฤศจิกายน พ.ศ. 2561 |
| 6 | "เพราะมันคือซากะที่อ่อนไหว (ญี่ปุ่น: だってセンチメンタル SAGA; โรมาจิ:  Datte Senchimentaru SAGA)" | ยาซูโนริ โกโต | ชิเงรุ มูราโกชิ | 8 พฤศจิกายน พ.ศ. 2561 |
| 7 | "แต่มันคือซอมบี้เมนทัลซากะ (ญี่ปุ่น: けれどゾンビメンタル SAGA; โรมาจิ:  Keredo Zonbimentaru SAGA)" | ฮิซาโตชิ ชิมิซุ, ทากาชิ ซาโต , โคโนซูเกะ อูดะ, มูเนฮิซะ ซาไก | ชิเงรุ มูราโกชิ | 15 พฤศจิกายน พ.ศ. 2561 |
| 8 | "ไปเลย เนเวอร์แลนด์ซากะ (ญี่ปุ่น: GOGO ネバーランド SAGA; โรมาจิ: GOGO Nebārando SAGA)" | ทากาฟูมิ อิชิดะ | ชิเงรุ มูราโกชิ | 22 พฤศจิกายน พ.ศ. 2561 |
| 9 | "แม้ชีวิตอาจจบลงแล้ว แต่ฉันฟื้นขึ้นเพราะโชคชะตาเล่นตลก และถ้าเพลงกับการเต้นคือชะตาของฉัน ก็ขอแบกรับความทรงจำของพวกพ้องไว้ในหัวใจ แล้วก้าวเดินไปในซากะ  (ญี่ปุ่น: 一度は尽きたこの命 なんの因果か蘇り 歌い踊るが宿命なら 親友への想いを胸に秘め 貫くまでよ己の SAGA ; โรมาจิ: Ichido wa Tsukita Kono Inochi, Nan no Inga ka Yomigaeri, Utai Odoru ga Sadame Nara, Tomo e no Omoi o Mune ni Hime, Tsuranuku Made yo Onore no SAGA)" | ทากาชิ ซาโต | ทากูยะ มาซูโมโตะ | 29 พฤศจิกายน พ.ศ. 2561 |
| 10 | "ถ้าไม่มีซอมบี้ ก็ไม่มีไอดอลซากะ (NO ZOMBIE NO IDOL SAGA)" | ยาซูโนริ โกโต | ทากูยะ มาซูโมโตะ | 6 ธันวาคม พ.ศ. 2561 |
| 11 | "ซากะหนึ่งเดียวไม่มีใครเหมือน (ญี่ปุ่น: 世界にひとつだけの SAGA; โรมาจิ:  Sekai ni Hitotsu Dake no SAGA)" | โคโนซูเกะ อูดะ | ชิเงรุ มูราโกชิ | 13 ธันวาคม พ.ศ. 2561 |
| 12 | "อรุณสวัสดิ์ซากะอีกครั้ง (ญี่ปุ่น: グッドモーニング アゲイン SAGA; โรมาจิ: Guddo Mōningu Agein SAGA)" | มูเนฮิซะ ซาไก, ฮิซาโทชิ ชิมิซุ | ชิเงรุ มูราโกชิ | 20 ธันวาคม พ.ศ. 2561 |